ผู้ลงทุน ‘บิตคอยน์’ รายใหญ่ชี้ ฐานการขุดอาจย้ายจากจีนไปอเมริกา - FINNOMENA
เกรย์สเกล อินเวสต์เม้นท์ บริษัทผู้ลงทุนในสินทรัพย์ดิจิตอล เผยว่าแหล่งศูนย์กลางการขุดบิตคอยน์อาจเกิดการย้ายฐานจากจีนยังทวีปอเมริกา โดยปัจจุบันจีนเป็นศูนย์กลางการขุดสินทรัพย์ดิจิตอลดังกล่าวของโลก
12 ก.พ. 2563

เกรย์สเกล อินเวสต์เม้นท์ บริษัทผู้ลงทุนในสินทรัพย์ดิจิตอล เผยว่าแหล่งศูนย์กลางการขุดบิตคอยน์อาจเกิดการย้ายฐานจากจีนยังทวีปอเมริกา โดยปัจจุบันจีนเป็นศูนย์กลางการขุดสินทรัพย์ดิจิตอลดังกล่าวของโลก
“แบรี่ ซิลเบิร์ท” ผู้ก่อตั้งบริษัทซึ่งลงทุนกว่า 3,100 ล้านดอลลาร์สหรัฐในเงินสกุลดิจิทัล กล่าวว่า “ตลอดระยะเวลา 3-6 เดือนที่ผ่านมา มีความพยายามมากขึ้นจากฝ่ายต่าง ๆ ในการย้ายฐานกำลังการขุดบิตคอยน์จากจีนไปยังทวีปอเมริกา โดยเฉพาะอย่างยิ่ง สหรัฐและแคนาดา”
ทั้งนี้การเป็นศูนย์กลางการขุดเงินสกุลดิจิตอลส่งผลให้จีนกลายเป็นผู้ผลิตฮาร์ดแวร์ที่เกี่ยวข้องรายใหญ่ของโลก ซึ่งจากการเปิดเผยข้อมูลของ “คอยน์แชร์” ระบุว่า จีนครอบครองแรงคอมพิวเตอร์ในสัดส่วนถึง 66% ของเครือข่ายการขุดบิตคอยน์ทั่วโลก
อย่างไรก็ตามธุรกิจที่เกี่ยวข้องกับเงินสกุลดิจิทัลยังคงมีความคลุมเครือและเข้าใจยาก อีกทั้งปัจจุบันนักลงทุนกระแสหลักยังคงหลีกเลี่ยงการลงทุนในสินทรัพย์ประเภทนี้เนื่องจากความผันผวน, ความปลอดภัย และตลาดการซื้อขายที่ขาดความโปร่งใส
ที่มา : https://www.aljazeera.com/ajimpact/crypto-boss-sees-bitcoin-mining-shift-china-americas-200211192800474.html
แท็ก:
แชร์บทความ: